Lisaks tähendab tänane päev seda, et poed on kinni, liiklus enam-vähem seisab (kesklinnas on ka parkimine keelatud), president ja peaminister  heiskasid hommikul parlamenditagusel väljakul lipu (väljak oli loomulikult suletud ja sinna pääsesid ainult valitud näod) ja päev otsa on toimunud mitmesuguseid mälestus- ja pereüritusi (sealt need patrioodid tulevadki). Pealinnas korraldati 150 üritust, kogu riigis 900 ringis, aga mis Eestis vabariigi aastapäeval toimub? Hommikul sõjaväeparaad ja õhtul pingviinide oma. Ungari stiilinäiteid lisaks lipuheiskamisele: vabaõhu-fotonäitus maailmast 1956. aastal, vabaõhumuuseum ja tänavateater,  revolutsioonitramm, kohtumine revolutsionääridega, õhtune valgusmäng parlamendihoonel ja 56. aasta revolutsooni väljaku mälestusmärgil, pidulik gala Ooperimajas ja siis muidugi tavapärane lillede asetamine ja leinaminutid.